सामग्री: इस व्यवस्था के तहत इसराइल ने सुझाया है कि जोर्डन घाटी में 30 मकानों का निर्माण किया जाएगा और वहाँ पहले ग़ज़ा पट्टी में रह रहे लोगों को बसाया जाएगा.

इसराइल के इस नए प्रस्ताव का फ़लस्तीन सहित यूरोपीय संघ की ओर से भी विरोध किया गया है.

अमरीका के विदेश मंत्रालय के एक प्रवक्ता ने इस बारे में जानकारी देते हुए कहा कि इस नए प्रस्ताव के बारे में इसराइल से स्पष्टीकरण माँगा गया है क्योंकि यह प्रस्ताव अंतरराष्ट्रीय रोडमैप पर 2003 में बनी सहमति का उल्लंघन करता है.

रोडमैप नाम के इस शांति समझौते में कहा गया था कि इस क्षेत्र में किसी भी तरह का निर्माण नहीं किया जाएगा.

वर्ष 2003 में इसराइल में वादा किया था कि वो इस क्षेत्र की अंतरराष्ट्रीय रोडमैप का आदर करेगा लेकिन इसराइल का यह नया मसौदा इस समझौते का उल्लंघन करता है.

फटकार

अमरीकी प्रवक्ता ने बताया कि इसराइल को सलाह दी गई है कि वो ऐसा कोई भी क़दम उठाने से बचे जिससे ऐसा आभास हो कि मध्य-पूर्व में दोनों पक्षों के बीच चल रहे कूटनीतिक प्रयासों का नतीजा पहले ही तय कर लिया गया था.

इससे पहले यूरोपीय संघ की ओर से भी इसराइल के इस नए प्रस्ताव पर गहरी चिंता व्यक्त की गई.

वाशिंगटन से बीबीसी संवाददाता का कहना है कि अमरीका की यह फटकार महत्वपूर्ण है क्योंकि अगले कुछ दिनों में ही अमरीका की विदेश मंत्री कोंडोलीज़ा राइस मध्य-पूर्व के दौरे पर निकल रही है.

राइस वहाँ दोनों पक्षों के बीच शांति प्रक्रिया की बहाली के लिए बातचीत के सिलसिले को फिर से शुरू कराने का प्रयास करेंगी.

\nपिछली सामग्री को संक्षेप में निम्नानुसार किया जा सकता है:
अमरीका ने इसराइल की पश्चिमी तट क्षेत्र के लिए सुझाई गई नई व्यवस्था की योजना से असहमति जाहिर करते हुए उसे फटकार लगाई है.